b'\n_START_ARTICLE_\nP\xc4\x93teris Stu\xc4\x8dka\n_START_PARAGRAPH_\nP\xc4\x93teris Stu\xc4\x8dka (venep\xc3\xa4raselt \xd0\x9f\xd1\x91\xd1\x82\xd1\x80 \xd0\x98\xd0\xb2\xd0\xb0\xd0\xbd\xd0\xbe\xd0\xb2\xd0\xb8\xd1\x87 \xd0\xa1\xd1\x82\xd1\x83\xd1\x87\xd0\xba\xd0\xb0; 26. juuli (vkj. 12. juuli) 1865 Paku\xc4\xbci talu, Koknese vald, Riia maakond, Liivimaa kubermang, Venemaa Keisririik \xe2\x80\x93 25. jaanuar 1932 Moskva, N\xc3\xb5ukogude Liit) oli l\xc3\xa4ti kirjanik, ajakirjanik, jurist ja Vene NFSV ning N\xc3\xb5ukogude Liidu riigitegelane. Ta oli L\xc3\xa4ti Kommunistliku Partei loojaid._NEWLINE_P\xc4\x93teris Stu\xc4\x8dka l\xc3\xb5petas 1888. aastal Peterburi \xc3\x9clikooli \xc3\xb5igusteaduskonna. Alates 1893. aastast tegutses Riias advokaadina. Ta oli \xc3\xbcks liikumise "Uus vool" ("Jaun\xc4\x81 str\xc4\x81va") juhte. Aastatel 1883\xe2\x80\x931891 ja 1895\xe2\x80\x931897 oli Stu\xc4\x8dka ajalehe Dienas Lapa toimetaja. Ta arreteeriti 1897. aastal ja saadeti j\xc3\xa4rgmisel aastal v\xc3\xa4lja Vitebskisse ja sealt 1899. aastal Vjatka kubermangu Slobodskoisse. 1903\xe2\x80\x931906 elas Vitebskis, seej\xc3\xa4rel Riias. 1907. aastal saadeti P\xc4\x93teris Stu\xc4\x8dka Riiast v\xc3\xa4lja ja ta asus elama Peterburi, kus t\xc3\xb6\xc3\xb6tas advokaadina ja osales aktiivselt Venemaa Sotsiaaldemokraatliku T\xc3\xb6\xc3\xb6lispartei tegevuses. Veebruarirevolutsiooni j\xc3\xa4rel oli ta Venemaa Sotsiaaldemokraatliku T\xc3\xb6\xc3\xb6lispartei Peterburi linnakomitee liige._NEWLINE_20. m\xc3\xa4rtsist kuni 4. septembrini 1918 oli ta Vene NFSV Justiitsrahvakomissariaadi rahvakomissar._NEWLINE_1918. aasta detsembrist kuni 1920. aasta jaanuarini oli P\xc4\x93teris Stu\xc4\x8dka L\xc3\xa4ti Sotsialistliku N\xc3\xb5ukogude Vabariigi Rahvakomissaride n\xc3\xb5ukogu esimees (valitsusjuht)._NEWLINE_P\xc4\x93teris Stu\xc4\x8dka abikaasa Dora Stu\xc4\x8dka (1870\xe2\x80\x931950) oli luuletaja Rainise noorem \xc3\xb5de._NEWLINE_Urn Stu\xc4\x8dka tuhaga paigutati Moskva Kremli m\xc3\xbc\xc3\xbcri sisse._NEWLINE_Aizkraukle linn L\xc3\xa4tis kandis aastail 1967\xe2\x80\x931991 nime Stu\xc4\x8dka.'